**Internt arbejdspapir - Bevilling af taxakørsel:**

Loven siger, at hvis en person grundet sin tilstand ikke selv kan sørge for at komme til træning enten med egen befordring eller med offentlige transportmidler (bus, tog eller færge), skal kommunen betale transporten til og fra genoptræningsstedet, og for vores vedkommende vil det sige taxa.

Vi giver ikke taxa:

* Når det for borgers vedkommende er fysisk og/eller kognitivt forsvarligt, at borger selvstændigt kan følgende: 1) gå til/fra busstopstedet, 2) op/nedstigning fra bussen og 3) kognitivt kan befærde sig i trafikken og kan benytte det relevante offentlige transportmiddel.

Vi giver taxa:

* Hvis afstanden til offentlig transport er så lang, at det for den pågældende borger er fysisk umuligt at komme til afgangsstedet på grund af helbredstilstanden.
* Hvis man efter at have taget offentligt transportmiddel bliver total udmattet, og ikke vil kunne få noget ud af træningen.
* Vi tilbyder børn under 18 år kørsel, hvis det vurderes, at barnet kan møde op til træning uden forældre, men har behov for transport til Næstved Sundhedscenter og retur til skole/uddannelse indenfor kommunegrænsen.
* Ligeledes kan borgerne blive kørt fra Sundhedscenteret til sundhedstjek på f.eks. sygehuset eller egen læge.

Pensionister kan få befordringsgodtgørelse svarende til billigste offentlige transportmidler, andre borgere kan ikke få befordringsgodtgørelse til Næstved Sundhedscenter.

Kigge-adgang i <http://www.ogk.dk/shc/index.html>

Brugernavn: Tera adgangskode: peuT.

Nogle gange skal man skrive brugernavn/adgangskode, 2 gange før det lykkes at logge ind.